Múzeum kniežat Czartoryských

**Múzeum kniežat Czartoryských** () je historicko-umelecké múzeum v poľskom meste Krakov, založené roku 1878. Pôvodne súkromné, od roku 2016 štátne múzeum je nasledovníkom najstaršieho poľského múzea vôbec, založeného na začiatku 19. storočia. Sídli v troch historických budovách v centre mesta.

## Dejiny
[vľavo|náhľad|„Sibylina svätyňa“ v [Puławy|Puławách, v rokoch 18011830 priamy predchodca dnešného múzea]]
Jadro súčasných múzejných zbierok vytvorila v rokoch 17961801 veľká poľská vlastenka, kňažná Izabela Czartoryska, na svojom panstve v Puławách, kde v zámockom parku nechala vybudovať *[[Sibyla (veštkyňa)|Sibylinu]] svätyňu*, zvanú tiež *Svätyňa pamäti*. Chcela zozbieraním rôznych pamiatok na význačné osobnosti poľských dejín prispieť k povzneseniu národného ducha po tragickom druhom a treťom delení Poľska. Ďalšie cenné kusy, najmä obrazy talianskych renesančných majstrov a rímske starožitnosti, pridal do múzea jej syn Adam Jerzy, známy politik a diplomat. Puławské zbierky boli čiastočne zničené, resp. rozkradnuté počas novembrového povstania v roku 1830 a následnej konfiškácii majetku Czartoryských ruskými úradmi. Väčšina však bola zachránená a už vopred evakuovaná do Paríža, kde bola uložená v rodinnom paláci Hôtel Lambert, stredisku poľských exulantov vo Francúzsku.

V roku 1870 sa knieža Władysław Czartoryski, Izabelin vnuk, rozhodol presunúť zbierku do Krakova – vtedy spadajúceho do Rakúsko-Uhorska – kam dorazila v roku 1876. Múzeum potom oficiálne vzniklo o dva roky neskôr a zostalo na svojom mieste dodnes. Bolo postupne rozširované o domáce aj zahraničné umelecké diela, knihy a rôzne artefakty pamiatkovej hodnoty, takže nakoniec má asi štvrť milióna zbierkových položiek.

Počas druhej svetovej vojny Nemci z múzea ukradli 844 obrazov, okrem iného z dielne Rafaela Santiho, ktoré neboli dodnes nájdené.

Múzeum v roku 1991 Vrchný súd vrátil v reštitúciách princovi Adamovi Karolovi Czartoryskému, ktorý vzápätí založil *Nadáciu kniežat Czartoryských*, ktorá sa o zbierky starala a propagovala ich aj na výstavách v zahraničí. Nakoniec roku 2016 zbierky a budovu múzea nadácia predala poľskému štátu za 100 miliónov eur, čo predstavovalo len asi 5 % odhadovanej trhovej hodnoty a iba 1/10 toho, čo za to štát bol ochotný zaplatiť. Dohoda tiež previedla na poľský štát práva na akékoľvek budúce nároky na umelecké diela, ktoré boli ulúpené nacistami. Múzeum bolo následne prevedené do správy Národného múzea v Krakove.

V rokoch 20102019 prebiehala rozsiahla rekonštrukcia.

## Múzejné zbierky
Najcennejším exponátom múzea je jeden z najznámejších obrazov Leonarda da Vinciho *[[Dáma s hranostajom]]*, zakúpený roku 1798. Múzeum má v zbierke aj ďalšie významné výtvarné diela autorov ako sú napr. Rembrandt, Hans Holbein mladší, Jacob Jordaens, Luca Giordano, Pieter Brueghel mladší, Dieric Bouts, Joos van Cleve, Lorenzo Lotto, Lucas Cranach mladší, Lorenzo Monaco, Andrea Mantegna, Alessandro Magnasco alebo Majster ženských polopostáv.

Avšak múzeum sa nesústreďuje len na výtvarné diela, v jeho zbierkach je mnoho ďalších artefaktov: trofeje z bitiek poľských vojsk, relikvie svätých, kreslo Williama Shakespeara, výzdoba z katedrály sv. Stanislava a Václava na Wawelskom hrade, vzácne tapisérie, zbrane, etruské, grécke, rímske a egyptské starožitnosti, historické knihy (najmä zo zbierky brabantského vojvodu, ktorú sa podarilo Izabele Czartoryskej zakúpiť, a z archívu Stanislava II. Augusta.

Knižnica obsahuje 224 576 položiek, vrátane 70 009 kníh vydaných pred rokom 1800, 13 552 rukopisov a 333 prvotlačí.

## Galéria

Súbor:Muzeum Czartoryskich Etruscan Sarcophagus.jpg|Etruský sarkofág
Súbor:Limoges Plaque with St. Benedict.jpg|anonym (Limoges), Tabuľka s obrazom svätého Benedikta, 13. storočie
Súbor:Crivelli Saints Anthony and Lucia.jpg|Carlo Crivelli, svätý Anton a svätá Lucia, cca 1470
Súbor:Bouts Annunciation.jpg|Dieric Bouts, Zvestovanie Panne Márii, 
Súbor:Lady with an Ermine - Leonardo da Vinci (adjusted levels).jpg|Leonardo da Vinci, Dáma s hranostajom, cca 1490
Súbor:Mantegna Judith-Muzeum Czartoryskich.jpg|Andrea Mantegna, Judita, cca 1495
Súbor:Catena Madonna and Child.JPG|Vincenzo Catena, Madonna s dieťaťom, cca 1510
Súbor:Palma Vecchio Holy Family.jpg|Palma Vecchio, Svätá rodina, cca 15141515
Súbor:Mostaert Portrait of a courtier.jpg|Jan Mostaert, Portrét dvorana, cca 1520
Súbor:Cleve Madonna and Child.jpg|dielňa Joosa van Cleveho, Madonna s dieťaťom, cca 15251530
Súbor:Holbein Portrait of a man.jpg|Hans Holbein mladší, Portrét muža, cca 1530
Súbor:Mor Alfonso d'Avalos.jpg|Antonis Mor, Portrét Alfonsa d'Avalosa
Súbor:Clouet Portrait of a man Don Juan.jpg|François Clouet, Takzvaný „Don Juan“, 50. roky 16. storočia
Súbor:Cranach the Younger Sigismund I the Old.jpg|Lucas Cranach mladší, Portrét Žigmunda I., cca 1553
Súbor:Jordaens Satyr visiting a peasant.jpg|Jacob Jordaens, Satyr navštevuje sedliaka, 20. roky 17. storočia
Súbor:Landscape with the Good Samaritan - Rembrandt.jpg|Rembrandt, Krajina s dobrým samaritánom, 1638
Súbor:Jan van Kessel Landscape.JPG|Jan van Kessel, Krajina s vodopádom a hradom, cca 16631664
Súbor:Robert Villa Aldobrandini.jpg|Hubert Robert, Villa Aldobrandini, 1762
Súbor:Norblin Games on the ice in Powązki.jpg|Jean-Pierre Norblin de La Gourdaine, Hry na ľade v Powązki, 1782
Súbor:Jan Matejko - Polonia 1863 (Poland Enchained) - MNK XII-453 - National Museum Kraków.jpg|Jan Matejko, Polonia – Rok 1863, 1864 


## Referencie

## Iné projetky

## Zdroj
*
*

Czartoryskich
Kategória:Stavby v Krakove
Kategória:Kultúra v Krakove
Kategória:Czartoryskí
Kategória:Galérie v Poľsku
Czartoryskich
Czartoryskich
Czartoryskich